ΚΑΝΟΝΙΣΜΟΣ (ΕΟΚ) αριθ. 848/92 ΤΟΥ ΣΥΜΒΟΥΛΙΟΥ της 31ης Μαρτίου 1992 για τον καθορισμό του εμπορικού καθεστώτος κατά την εισαγωγή που εφαρμόζεται στα προϊόντα καταγωγής των ανεξάρτητων κρατών που προέρχονται από την πρώην Σοβιετική Ένωση και την αναστολή ορισμένων ποσοτικών περιορισμών έναντι της Γιουγκοσλαβικής Δημοκρατίας του Μαυροβουνίου, κατόπιν τροποποίησης των κανονισμών (ΕΟΚ) αριθ. 288/82, (ΕΟΚ) αριθ. 1765/82 και (ΕΟΚ) αριθ. 3420/83

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 1765/82 του Συμβουλίου της 30ής Ιουνίου 1982 περί του κοινού καθεστώτος εισαγωγών από χώρες κρατικού εμπορίου (1) και ο κανονισμός (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων, καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (2), εφαρμόζονται στις εισαγωγές των προϊόντων καταγωγής, μεταξύ άλλων, της Ένωσης των Σοβιετικών Σοσιαλιστικών Δημοκρατιών (ΕΣΣΔ), της οποίας αποτελούσαν μέρος, μέχρι την ημερομηνία διάλυσης της ένωσης αυτής, η Ομοσπονδία της Ρωσίας, το Τουρκμενιστάν, η Ουκρανία καθώς και οι Δημοκρατίες της Αρμενίας, του Αζερμπαϊτζάν, η Λευκορωσία, η Γεωργία, το Καζακστάν, τη Κιργιζία, η Μολδαβία, το Ουζμπεκιστάν και το Τατζικιστάν-

ότι θα πρέπει, ως εκ τούτου, να αντικατασταθεί, στον κατάλογο των χωρών που εμφαίνονται στο παράρτημα του κανονισμού (ΕΟΚ) αριθ. 1765/82 και στο παράρτημα Ι του κανονισμού (ΕΟΚ) αριθ. 3420/83, καθώς και στο κείμενο αυτών των ιδίων κανονισμών, η ονομασία "ΕΣΣΔ" ή "Σοβιετική Ένωση" με την ονομασία κάθε χώρας μετά τη διάλυση της Σοβιετικής Ένωσης-

ότι, με τον κανονισμό (ΕΟΚ) αριθ. 3859/91 (3), η Κοινότητα, μεταξύ άλλων, με τροποποίηση του κανονισμού (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (4), παραχώρησε την παράταση της αναστολής ορισμένων υπολειπόμενων ποσοτικών περιορισμών που εφαρμόζονται έναντι της Γιουγκοσλαβίας, περιορίζοντας το ευεργέτημα αυτής της παράτασης μόνο στα προϊόντα καταγωγής των δημοκρατιών της Βοσνίας-Ερζεγοβίνης και της Μακεδονίας και των Δημοκρατιών της Κροατίας και της Σλοβενίας- ότι η Κοινότητα και τα κράτη μέλη αυτής, στο πλαίσιο της πολιτικής συνεργασίας, αναγνώρισαν παρόμοια συμβολή και εκ μέρους της Γιουγκοσλαβικής Δημοκρατίας του Μαυροβουνίου και ότι θα πρέπει, κατά συνέπεια, να ληφθεί υπέρ αυτής θετικό μέτρο παρόμοιο με αυτό που υπάρχει έναντι των άλλων Δημοκρατιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κατάλογο των χωρών που εμφαίνεται στο παράρτημα του κανονισμού (ΕΟΚ) αριθ. 1765/82 και στο παράρτημα Ι του κανονισμού (ΕΟΚ) αριθ. 3420/83, καθώς και στο κείμενο αυτών των ιδίων κανονισμών, η ονομασία "ΕΣΣΔ" ή "Σοβιετική Ένωση" ακτικαθίσταται από τις ακόλουθες ομομασίες:

"- Αρμενία

- Αζερμπαϊτζάν

- Λευκορωσία

- Γεωργία

- Καζακστάν

- Κιργιζία

- Μολδαβία

- Ουζμπεκιστάν

- Ρωσία

- Τατζικιστάν

- Τουρκμενιστάν

- Ουκρανία."

Άρθρο 2

Στο άρθρο 1 παράγραφος 2 τρίτη περίπτωση του κανονισμού (ΕΟΚ) αριθ. 288/82, όπως τροποποιήθηκε από τον κανονισμό (ΕΟΚ) αριθ. 3859/91, οι όροι "των Δημοκρατικών της Βοσνίας-Ερζεγοβίνης, της Κροατίας, της Μακεδονίας και της Σλοβενίας", αντικαθίστανται από τους όρους "των Γιουγκοσλαβικών Δημοκρατιών της Βοσνίας-Ερζεγοβίνης, της Μακεδονίας και του Μαυροβουνίου και των Δημοκρατιών της Κροατίας και της Σλοβενίας".

Άρθρο 3

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1992. Για το Συμβούλιο

Ο Πρόεδρος

Vitor MARTINS

(1) ΕΕ αριθ. L 195 της 5. 7. 1982, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3859/91 (ΕΕ αριθ. L 362 της 31. 12. 1991, σ. 87). (2) ΕΕ αριθ. L 346 της 8. 12. 1983, σ. 6. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3859/91 (ΕΕ αριθ. L 362 της 31. 12. 1991, σ. 83). (3) ΕΕ αριθ. L 362 της 31. 12. 1991, σ. 83. (4) ΕΕ αριθ. L 35 της 9. 2. 1982, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3859/91 (ΕΕ αριθ. L 362 της 31. 12. 1991, σ. 83).